**Шәдче авыл жирлегенен 2017 ел эшчәнлегенә отчеты.**

 Хәерле кич хөрмәтле Ришат Робертович, депутатлар, район вәкилләре, җыелышта катнашучы иптәшләр! Рөхсәт итегез авыл җирлегенең 2017 нче елда эшләнгән эшләренә нәтиҗә, һәм 2018 нче елга планнары турындагы отчетым белән таныштырып узарга.

 Авыл җирлеге барлыгы 7 авылны берләштерә:

387 хуҗалык исәпләнелә һәм 1152 кеше яши, шуларның 270 е хезмәткә яраклы яшьтәге кешеләр, 432 е пенсионерлар, 132 се төрле группадагы инвалидлар, хезмәт ветераннарыбыз -138, тыл хезмәтчәннәре – 30, тол хатыннар –13, 8 инвалид бала бар, балалар бакчасы яшендә 30, мәктәп яшендәге 64 бала исәпләнелә. Өйләнмәгән

егетләр- 46, кияүгә чыкмаган кызлар **15** кешене тәшкил итәлэр. Авыл хуҗалыгында эшләүчеләр **25**, бюджет оешмаларында - **97**, төрле җирләрдә – **92** кеше эшли. 2017 нче елда -**7** бала туды, **23** кеше якты дөнядан китте. Хәзергесе көндә җирлектә **80** яше тулган – 38 кеше яши, шул исәптән **29** ы хатын кызлар, **9** ы ир-атлар.

Территориядә 1 урта, 1 балалар бакчасы, 3 авыл мәдәният йорты, 3 авыл клубы, 2 китапханә, 1 амбулатория, 2 мед.пункт, 1 аптека, 1 картлар һәм инвалидлар йорты, 1 янгын сүндерү посты, 2 почта бүлеге, 8 кибет, 3 мәчет, 1 чиркәү, халыкка хезмәт күрсәтә.

 Һәр календарь яңа ел башланыр алдыннан, авыл җирлеге бюдҗетын формалаштыру Һәм раслау уздырыла. 2018 нчы елның бюджеты 2017 нче елның 16 нчы декабре көнне расланды.

 Расланган бюджет нәтиҗәсендә, аңа үзгәрешләр һәм өстәмәләр кертүне исәпкә алып, аның 2017 нче елга **керем** (доход) ягы – **5 млн. 11** мең сумны тәшкил итте.

 Бюджет узкеремнәребез буенча 2017 нче елга 100% ка, үтәлде. Гомумән, бюджетта расланган үзкеремнәребез тулысы белән арттырып үтәлде.

 Шулай ук үзебезнең рәсми сайтыбызда бар.

 Авыл җирлегендә шулай ук халыкны кабул итү, халыкның мөрәҗәгатләрен карау, тиешле тәртиптә алып барыла. Барлык мөрәҗәгатьләр дә уңай хәл ителде. Авыл җирлеге Советы **10** депутатны тәшкил итә. Совет депутатлары 2017 нче елда барлыгы **11** утырыш уздырды.

 Авыл җирлеге администрациясе тарафыннан 2017 нче елда халык соравы буенча барлыгы, торле эчтэлектэге **479** справка-белешмә, жир участогын рэсмилэштеру очен **8** выписка, жир участогынын адресын дореслэу очен **3** карар кабул ителде. Шулай итеп агымдагы елда **8** кешебез йорт жирлэренэ дэулэт теркэве уздырдылар. **28** бытовой характеристикалар бирелде. **24** нотариаль эшләр башкарылып **4700** күләмендә госпошлина алынды. Торле сэбэплэр белэн яшэу урынын алмаштыру максатыннан **42** кеше пропискадан тоште, **53** кеше пропискага керде.

 2017 нче елның 1 нче январенә авыл хуҗалыгы җитештерү өлкәсен алып бару өчен барлыгы **2 мең** **848** гектар җир биләмәләре каралган, шуларның **1 мең 752** гектары сөрү җирләре, шуның 95% ы (**1664**) гектар җир “**Нократ Агрофирмасында**” арендага бирелгән, аренда җирләре өчен халыкка бер пай җиренә 2017 нче ел өчен **110** **кг**.исәбеннән ашлык бирелде. Чәчүлек җирләренең 5% ы гына, бу **170** гектар җир дигән сүз, бер крестьян фермер хуҗалыгына һәм сигез шәхси хуҗалыкларга беркетелгән. Алар тарафыннан **50** гектар җирдә бөртекле культуралар үстерелә, **120** гектар җирдә печән әзерләнелә.

 Шәдче авыл җирлегендә **570** баш мөгезле эре терлек исәпләнелә. Җирлектәге хуҗалыкларга бүлгәндә **10** хуҗалыкка **14** мөгезле эре терлек туры килә.

 Шуларның **270** е ЛПХ да- савым сыерлар, 20 се КФХ да исәпләнелеп 290 баш савым сыерыбыз бар.

 Авылларда хуҗалыклардан сөт җыю оештырылган. Аларны ИП Капитова һәм ИП Бинковлар башкара. Авыл җирлеге буенча барлыгы дәүләткә **537068** кг сөт тапшырып, хуҗалыкларга – **10 млн. 741 мең** сум табыш керде. Дәүләткә сөт тапшыру буенча авыллар буенча күрсәткечләрне сез слайдларда күрә аласыз.

 Бүгенгесе көндә шәхси хуҗалыкларда 31 трактор, 297 җиңел машина исәптә тора, укучылары булган һәр хуҗалыкта диярлек компютерлар бар.

 **Авыл хуҗалыгын үстерү программасын** тормышка ашыруда җирлек халкы актив катнашып килә. Белгәнегезчә бугенгесе көндә Республикабызда халык өчен 30 га якын төрле программалар эшләп килә. Әйтергә кирәк, 2009 нчы елдан 2017 нче елга кадәр ЛПХ кредитларыннан **127** хуҗалык файдаланып **13 млн. сум**га якын субсидияле кредит алынды.

 Республика Авыл хуҗалыгы һәм азык-толек министрлыгының программасы буенча 120 мең сум субсидия алып, гаилә фермасы оштыручыларыбыз 2017 нче елда да булды, алар; Ямаш авылыннан Рафик Самигуллин һәм Юкәчедән Елизавета Китаеваларның шәхси хуҗалыклары.

 Шулай ук, Республикабызның азык-толек министрлыгы нәселле таналар сатып алучылларга да 15әр мең сум субсидия бирә, бу программада да узган 2017 нче елда да катнашырга теләк белдерүче шәхси хуҗалыклар булмады.

 Хөрмәтле иптәшләр! 2014 нче елдан башлап халыктан үзара салым акчасы җыела башлады, һәм шул җыелган акчаларга республика бюдҗетыннан яңадан 4 кә тапкырланып авыл җирлеге бюдҗетына акчалата ярдәм бирелеп, биктә күп эшләр башкарылды. Авылларыбыздагы зиратлар, чишмәләр, һәм иң мөһиме авыл эчендәге юллар ремонтлана башлады..

 **2017 нче елда** халыктан барлыгы 213000 сум күләмендә акча җыелган булса, Республика бюдҗеты аңа 852000 сум күләмендә дотасия ясап, ул сан барлыгы- 1065000 сумны тәшкил итте. Барлык җыелган акчаларга белгәнегезчә, барлык авылларда да урамнардагы күп чыгымлы яктырткычларны, аз чыгымлы свето-диодлы яктырткычларга алыштырдык. Бу эшләрне безнең авыл җирлегендә Мамадыш шәһәре “ЭНЕРГОЦЕНТР” электриклары башкарды. Алар, авылларда яна торган 192 лампочкадан тыш, яңадан да 58 яктырткыч өстәп, бу санны 252 яктырткычка җиткерделәр дип әйтәсе килә. Бу эшләрдән һәрбер авылда да авыл халкы канәгат калгандыр дип уйлыйм, чөнки нәтиҗәсе күз алдында, кичләрен авыл урамнарыбыз шәһәр урамнарыннан ким түгел, яп-якты!

. Хөрмәтле иптәшләр! Үзара салым быелда дәвам итәчәк, кем белгән, бәлким соңгысыда булыр.. Бу сан быел бераз артыграк, кеше башына 400 сумны тәшкил итәчәк, халыктан 284.000 сум җыелса, РБ безгә 1.136.000 сум дотасия ясаганнан соң, бу сан- 1.420.000 сумны тәшкил итәчәк.. Без бу акчаларга Шәдче авылында Муса Җәлил урамының бер өлешенә, шулай ук Тукай урамының ярты өлешенә вак таш белән түшәп һәм катогларга уйлыйбыз, Вахит авылында су үткәргеч торбасы алышыначак, Юкәче, Ташлыяр, авылларында чишмә ремонтлары башкарылачак, Шәдче башы авылында поҗарный гидрант урнаштыруны планлаштырабыз, ә Ямаш авылында Пионерская урамы вак таш белән түшәлеп, катокланачак.

 2017 нче елдан башлап, хуҗалыклардан чүп җыюны, Казан шәһәреннән “ЭКО Сервис” Җаваплылыгы чикләнгән җәмгыяте башкара, дөрес, эш башланып киткәндә чүпләр график нигезендә җыелмаганга халык үзенең ризасызлыкларын белдерде, хәзер инде бу эш җайга салынды, график әзер, һәр айны 2 атна алдан игланнар куябыз авылларга, алга таба да бу эш оешкан төстә алып барылыр дигән өметтә калдырасы килә.

 Авылларда яна торган урам утларына да шактый гына чыгымнар сарыф ителде. Җирлек буенча әйтеп узганымча, 252 яктырткыч яна. **108035** квт.электр чыганагы тотылып – **673035** сум акча түләнелде.

 Авыл җирлеге буенча барлыгы **4 ИП**, **2 КФХ** теркәлгән. Аларның икесе халыктан сөт җыю белән шөгыльләнсә, икесе эшмәкәрлек белән шөгыльләнәләр, өч шәхси хуҗалык игенчелек өлкәсе буенча шөгылләнә.

 **148** хуҗалыкка телефон сузылган. 62 хуҗалыкта интернет, 35 хуҗалык кабел телеведениесенә тоташкан.

 Шәдче авыл җирлеге һәрвакыт халыкны социаль яклау буенча, “Ветераннар Советы” белән берлектә актив эш алып бара. Барлык ялгыз карт һәм аз керемле кешеләр хисапка алынган.

. Бөек Ватан сугышының 72 еллыгы хөрмәтенә Шәдче авылында ветераннар өчен бәйрәм концерты, һәйкәлләргә чәчәк кую, ветераннарга продукция пакетлары бирү чаралары уздырылды. Өлкәннәр көнендә һәр елны да көчтән килгәнчә зурлап уздырырга тырышабыз. Җирлегебезнең 20 гә якын өлкәне шушы көннәрдә генә район үзәгендә 20 көнгә якын тернәкләндерү үзәгендә булып кайттылар, өлкәннәребез бик теләп үзләренең сәламәтлекләрен яхшырттылар.

 Территориядә 2 “Россия Почта” бүлекләре халыкка төрле хезмәтләр күрсәтә. Посылка җибәрү, кабул итү, төрле юнәлештәге акча күчерүләр, коммуналь хезмәтләр, кәрәзле телефоннар өчен түләүләр, алынган кредитларны түләү, юл йөрү кагыйдәләрен бозган өчен штрафлар түләүләр һәм башка бик күп төр хезмәтләр күрсәтелә.

 Төбәгебездә халыкка Шәдче амбулаториясе, һәм 2 мед.пункт медицина ярдәме күрсәтә.

 2017нче елда Шәдче урта белем бирү мәктәбендә **55** укчы белем ала, **19** педагог, 12 тех.персонал эшли. Мәктәптә бушлай төрле фәнни, спорт, шулай ук музыка түгәрәкләре дә алып барыла. Спорт өлкәсендә дә, укда да күрсәткечләребез яхшы. Район буенча спорт өлкәсендә икенче урында торсак, уку сыйфаты буенча район күләмендә 3 нче урында, ә Республика күләмендә, 1600 мәктәп арасында 17 нче урында торабыз. Мәктәбебез быел үзенең 100 еллык юбилеенда билгеләп үтәчәк, әзерлек эшләре башланды. Моны без көз айларына планлаштырып торабыз.

 Мәдәният йортларында, шулай ук авыл клубларында, китапханәләрдә эш оешкан төстә алып барыла. Төрле конкурс, фестиваль, концерт-спектакльләрдә актив катнашып килэбез.

. Әле, 27 нче январ көнне генә районыбызда быел икенче тапкыр горләп узган Республика күләмендә SANUФЕСТ ярышында җирлегебез яшләре 32 команда арасында, икенче ел рәттән беренче урынны яулап, диплом һәм акчалата премиягә лаек булдылар.

 Инде быелда мәдәният учакларыбыз тамаша-спектаклләргә, кызыклы кичәләргә тагын да баерак булыр дип ышандырып каласы килә.

 Шулай ук җирлектәге барлык оешма учреҗдениеләр дә, күп кенә шәхси хуҗалыкларда

җәй көннәрендә матур иттереп чәчәкләр үстерәләр, ә Яңа ел бәйрәмнәрен шулай ук төрледән төрле сыннар ясап, бизәп каршы алабыз. Сабантуй һәм яна ел бәйрәмнәрендә бу эшләргә нәтиҗә ясап, урыннар чыгарабыз, актив катнашканнарга авыл җирлегенең рәхмәт хатлары һәм премияләре тапшырыла.

 Узган 2017 нче елда, җирлегебез, Республикада, муниципаль берәмлекләр арасында уздырылган конкурста, сосиалҗ экономик үсешендәге күрсәткечләре өчен җиңү яулап, диплом һәм яңа Шевроле Нива автомашинасына ия булды.

 2018 нче елгы планнарга килгәндә, эшләребез бихисап.. Чишмәләребезне ремонтлауны, юллар ясауны, рәсмиләштерелеп бетмәгән зданиеләрне, здание утыра торган җирләрне рәсмиләштереп бетерүнедә игътибар үзәгендә тотачакбыз. Әлбәттә инде халыкны печән-салам белән тәэмин итүнедә, онытмаячакбыз.

 Чыгышымны тәмамлап шуны әйтәсем килә, дөрес, эштә инде ул проблемалар чыгып тора, без аларны вакытында, төгәл итеп урыннарда хәл итәргә тырышабыз. Алга таба да шушы юнәлешләрне тагын да камилләштереп, замана белән бер аяктан атларга, районыбыз җитәкчелеге белән берлектә, аңлашып, уңышлы гына эшләргә насыйп булсын иде дигән теләктә каласым килә.

 Һәммәгезнең дә, якты киләчәккә ышанычы, өмете, мәхәббәт утлары беркайчан да сүнмәсен. Барыгызга да нык сәламәтлек, бәхет-куанычлар, күңел көрлеге, муллык, иминлек теләп, чыгышымны тәмамлыйм.

 Игътибарыгыз өчен зур рәхмәт.